Vesti online / Vesti / Srbija / Stefanović našao način da skloni direktora policije\nStefanović našao način da skloni direktora policije\nMinistar unutrašnjih poslova Nebojša Stefanović najavio je da će do kraja godine biti doneta odluka o otpuštanju između 1.300 i 1.400 zaposlenih u MUP, kao i da će predložiti Vladi da direktor policije Milorad Veljović bude penzionisan.\nPredložiće ministar da Veljović ide u penziju\n- Razgovaro sam sa direktorom. Moj predlog će biti do kraja godine da direktor bude penzionisan i predložiću Vladi da ga razreši funkcije - rekao je Stefanović RTS-u i dodao da ima više kandidata za Veljovićevog naslednika koji se razmatraju, napominjući da je to "svakako odluka Vlade".\nStefanović je rekao da će u MUP-u do kraja godine biti odlučeno da bude otpušteno 1.300 ili 1.400 zaposlenih ali da se time proces racionalizacije završava.\n* Policijski sindikati: Menjajte (loše) odluke ili ćemo štrajkovati!\n* Sumnjivi šef i gnevna policija\n- U 2016. neće biti nikakvih novih racionalizacija. Posle toga neće biti novih krugova, nikakvih novih racionalizacija - precizirao je on i naglasio da MUP, kao sva ministarstva, mora da sprovede odluku Vlade o razionalizaciji broja zaposlenih u javnoj upravi, a imena za otpuštanje su stigla iz različitih policijskih uprava, najvećim delom iz administracije.\n- U MUP-u najveći teret otpuštanja će snositi ljudi iz administrativnih službi. Trudili smo se da budu zaista pošteđeni svi oni koji su bez mrlje u karijeri, oni koji su bili veterani i borili se za svoju zemlju i naravno da bude što manje samohranih roditelja ili na drugi način ugroženih - rekao je Stefanović.\nS druge strane, kako je naveo, MUP naprosto ne može da zadrži one koji su tražili mito od građana, oni koji su u operativnim obradama pokazani kao korumpirani deo policije ili nisu želeli da rade.\n- Njih neće zaštiti ni učlanjivanje u sindikate, ni bilo šta drugo. Ako su ogrezli u kriminalu, ako su kriminaliziovani deo MUP-a, prosto moraju da odu - rekao je Stefanović, podsećajući da je postupak dekriminalizacije policije nešto što se sprovodi od prve nedelje kada je postao ministar. Stefanović je rekao da je komisija formirana u MUP-u povodom žalbi na rešenja o premeštaju, radi danonoćno.\n- Mi želimo da pokažemo odgovornost prema zaposlenima i utvrdimo greške ako ih je bilo. Ja sam naložio osnivanje komisije u koje su uključena oba reprezentativna sindikata. Radimo paralelno i sa ostalim sindikatima i oni su ukazivali i na ljude za koje misle da nisu zaslužili da ostanu u MUP-u, kao i na one koji nisu zaslužili da budu na spisku za racionalizaciju. Komisija detaljno raspravlja o svakom slučaju, jer je želja MUP-a da zadrži svakog dobrog i sposobnog policajca, ali i ljudi koji su se ogrešili o svoju dužnost moraju da shvate da njihovo mesto nije u policiji - rekao je Stefanović.\nSRBIJA Smenjeni Veljović postavljen za Vučićevog savetnika\nSRBIJA LSV traži vojvođansku policiju, Stefanović poručio: Biće samo srpske policije!\nSRBIJA Nova oprema srpskih policajaca\nSRBIJA Hiljadu policajaca će paziti "da Bakiru ne fali dlaka s glave"\nSreda 23.12.2015. 21:39\nVrijeme je davno bilo da Veljović ode sa funkcije i da ga zamjeni Srbin !


INSTITUT ALTERNATIVA: Reforma javne uprave netransparentna\nLoša koordinacija procesom, kašnjenje u izvještavanju i ispunjavanju mjera zacrtanih strateškim dokumentima, uključujući i uporno odlaganje racionalizacije broja zaposlenih, nastavljaju da budu gorući problemi reforme javne uprave u Crnoj Gori, saopšteno je iz Instituta alternativa.\nSavjet za unapređenje poslovnog ambijenta, regulatorne i strukturne reforme usvojio je izvještaje o realizaciji Strategije za reformu javne uprave i Plana reorganizacije javnog sektora za prošlu godinu krajem maja.\nIz IA podsjećaju da Vlada još uvijek nije usvojila te izvještaje, iako je rok, po Akcionom planu za poglavlje 23, bio mart 2015. godine.\nOn kaže da ne raduje ni stepen realizacije mjera iz Stategije, niti iz Plana unutrašnje reorganizacije javnog sektora.\n"Institut alternativa je, u odsustvu zvanične statistike, dobio podatke, od lokalnih samouprava, na osnovu zahtjeva za slobodan pristup informacijama, po kojima opštine do sada nisu ispunile niti jednu obavezu predviđenu Planom reorganizacije. Podsjećanja radi, svi organi javne uprave trebalo je da do kraja 2014. godine pripreme analize o optimalnom broju izvršilaca, te plan smanjenja zaposlenih", navodi Muk.\nBudući da je Savjet za unapređenje poslovnog ambijenta usvojio pomenute izještaje na elektronskoj sjednici, nameće se zaključak da ovo krovno političko tijelo za reformu javne uprave ne "prepoznaje" probleme u sprovođenju ključnih strateških dokumenata o kojima bi trebalo raspravljati, odnosno izvršiti pritisak u pravcu njihovog prevazilaženja.\n"Ovo tijelo se, dalje, tokom prošle godine samo "upoznalo" sa aktivnostima na reformi na lokalnom, a ne i na državnom nivou, bez konkretnih smjernica za unapređenje. Otuda je važno preispitati ulogu Savjeta u procesu, te unaprijediti i međuinstitucionalnu koordinaciju reformom koja je dugo bila nejasna, isprepletena, podijeljena između dva ministarstva i tri koordinaciona tijela", navodi Muk.\nOn kaže da je primjetno uporno odbijanje Vlade da uključi predstavnike civilnog sektora u proces izrade strateških dokumenata, kao i u sastav koordinacionih tijela koji prate njihovo sprovođenje, što dodatno doprinosi netransparentnosti.


Umesto raspisivanja konkursa, Srbija deceniju u v.d. stanju\nPočetak Aktuelno Pod lupom Vučić samo u bezbednim bibliotekama\nDatum kreiranja: nedelja, 10 septembar 2017\nVlada Srbije nastavila je praksu da umesto raspisivanja konkursa za mesta u državnoj upravi ili državnim preduzećima, na te funkcije imenuje vršioce dužnosti. Stručnjaci upozoravaju da to odgovara Vladi, jer u bilo kom trenutku može da zameni onoga koga je imenovala, čime "kupuje" njegovu poslušnost, prenosi TV N1.\nVlada Srbije na sednici poslednjeg dana avgusta donela je odluku i o tridesetak kadrovskih rešenja. Međutim, na većinu funkcija, na mesta pomoćnika ministara, direktora uprava ili generalnih direktora akcionarskih društava u kojima je vlasnik, vlada je imenovala - vršioce dužnosti.\n"Mi smanjujemo broj ljudi koji obavljaju poslove v.d. stanja posebno u funkciji pomoćnika ministara. Otome smo u stalnoj komunikaciji sa EU, to je nešto na šta je nama skrenuta pažnja i ta situacija se uveliko poboljšava", kaže premijerka Ana Brnabić.\nStručnjaci, međutim, upozoravaju da se imenovanjima vršilaca družnosti krše zakoni, koji su predvideli raspisivanje konkursa za ta mesta i ističu da je Srbija praktično već deceniju u v.d. stanju.\n"Glavna poruka v.d. stanja je da su svi zamenjivi. Da niko tu nije na osnovu svojih zasluga već isključivo na osnovu dobre volje onoga ko drži političku moć. V.d. stanje odgovara onima koji mogu veoma lako da zamene trenutnog vršioca dužnosti nekim drugim", smatra Nemanja Nenadić iz Transparentnosti Srbija.\nPrema zvanični podacima, od 346 radnih mesta, takozvanih "položaja" u državnoj upravi, samo 91 mesto vlada je popunila nakon sprovedenog konkursa.


SJAJNE VESTI ZA NAJSTARIJE - Mali: Počela isplata uvećanih penzija za 1,7 miliona ljudi | Novosti.RS\nMinistar je objasnio, da je danas počela isplata za penzionere iz kategorije zaposlenih, koji penzije primaju na kućne adrese i na šalterima pošta, dok oni koji ih primaju preko tekućih računa, uplatu mogu očekivati sutra, 10. februara. Vojni penzioneri i poljoprivrednici, uvećanu penziju dobili su 5. februara ove godine.\n- Uvećane penzije dobija oko 1,7 miliona penzionera, što je sjajna vest za naše najstarije, za koje je prethodna godina zbog zdravstvene situacije bila posebno teška. Švajcarska formula na najrealniji način oslikava stanje u privredi i zahvaljujući njoj penzije rastu na potpuno realnim osnovama - naveo je Mali.\nNaveo je da su penzije u poslednjih nekoliko godina porasle za oko 29 odsto.\nPENZIJE VEĆE 5,9 ODSTO: Penzionerima u Srbiji počela da stižu uvećana primanja\n02. 02. 2021. u 10:00\n- Reč je o prosečnom povećanju, u iznosu od oko 29 odsto od 2014. godine kada samo bili prinuđeni na mere fiskalne konsolidacije. Taj procenat uključuje i poslednje povećanje penzija, koje je stupilo na snagu 1. januara 2021. godine - rekao je on.\nMinistar kaže da vakcinacija koju smo počeli među prvima u svetu daje dodatni optimizam da će se život normalizovati, ali i da će naša ekonomija biti među najuspešnijima, što je temelj za dalji rast životnog standarda, odnosno rast plata i penzija.\n- Podsetiću da su u januaru svi zdravstveni radnici dobili povećanje plata od pet odsto, jer se povećanje odnosilo na decembarsku zaradu, dok su ostali zaposleni u javnom sektoru dobili veće plate za 3,5 procenta. NJima će od aprila ove godine ukupno povećanje biti pet odsto - rekao je Mali i dodao da javne finansije nisu ugrožene.\nOsvrnuo se i na povećanje minimalne zarade za 6,6 odsto od 1. januara.\n- Povećana je minimalna zarada u ovoj godini, koja sa 30.137 ide na 32.126 dinara, odnosno sa 172,5 dinara po satu na 183,9 dinara - naveo je.\nMinistar Mali je podsetio da će do petka biti poznati detalji novog paketa podrške građanima i privredi.\n- Država će izdvojiti ogroman novac, jer je planirano proširenje obima podrške na inicijativu predsednika Aleksandra Vučića. Naime, tri puta po 50 odsto minimalne zarade dobiće i velika preduzeća, osim banaka i finansijskih institucija, a u okviru sektorske podrške, još po jedan minimalac biće opredeljen za zaposlene u ugostiteljstvu, turističkim, rent a kar agencijama, kao i hotelijerima - rekao je on i zaključio da država čvrsto stoji iza svojih građana.\nSiniša Mali penzioneri penzije penzija\nJEDNOKRATNA pomoć našim najstarijim sugrađanima biće isplaćena 17. i 18. decembra, naveo je ministar finansija Siniša Mali.\nMinistre izgleda ste zaboravili da u Srbiji ima i nezaposlenih koji do sad nikakvu pomoc nisu dobili, valjda je logicno da prvo nezaposleni dobiju pomoc pa tek onda oni koji imaju nekakva primanja, jer koliko sam upucena nezaposleni nemaju nikakva primanja, a sve druge kategorije kojima pomazete imaju kakva takva al nekakva imaju\nDa li neko zna da objasni jednu cinjenicu, kako je moguce da od 6.7 miliona ljudi u drzavi ima cak 1.7 miliona ljudi u penzionera???\n21:52 OGLASIO SE KNEŽEVIĆ NAKON SASTANKA: Krivokapić mora da uradi jednu stvar, tapkanje u mestu oko poglavlja\n21:38 BOGDANOVA NOĆ ZA PAMĆENJE: Proradio srpski snajper, 32 poena i pobeda


Izvor: NoviMagazin.rs, 27.Maj.2020, 21:25\nVisoki predstavnik Evropske unije (EU) za spoljnu politiku i bezbednost, Žozep Borel poručio je danas da je dijalog o normalizaciji odnosa Prištine i Beograda, koji vodi EU, neophodan kako bi se garantovala evropska budućnost kako Srbije tako i Kosova.\n"Budućnost celog Zapadnog Balkana, uključujući Srbiju i Kosovo, je evropska. >> Pročitaj celu vest na sajtu NoviMagazin.rs << EU je opredeljena da ih podrži na svakom koraku njihovog puta. Ali da bi evropska budućnost postala stvarnost za njihov narod, ne može se zaobići dijalog uz posredovanje EU", napisao je Žozef Borel na svom Tviter nalogu.\nPredsednik Kosova Hašim Tači juče je izjavio da nema volje da učestvuje u pregovaračkom procesu koji predvodi Miroslav Lajčak, specijalni predstavnik EU za dijalog Beograda i Prištine. Rekao je da ima puno poverenje u američko rukovođenje dijalogom, ocenjujući da će oni uspešno zaključiti dijalog.\nBorelov portparol Peter Stano izjavio je ranije danas da sporazum Kosova i Srbija mora biti u skladu sa zakonodavstvom EU, njenim vrednostima i u skladu sa međunarodnim pravom, da bude održiv, prihvatljiv i za region i za države članice EU.


:: Naslovna strana > Vesti > STRUKOVNA UDRUŽENJA SRBIJE I EVROPSKE UNIJE DALA PUNU PODRŠKU OČUVANJU NEZAVISNOSTI INŽENJERSKE KOMORE SRBIJE\nSTRUKOVNA UDRUŽENJA SRBIJE I EVROPSKE UNIJE DALA PUNU PODRŠKU OČUVANJU NEZAVISNOSTI INŽENJERSKE KOMORE SRBIJE\nZbog Predloga zakona o izmenama i dopunama Zakona o planiranju i izgradnji, kojim se u nepovoljan položaj dovodi inženjerska struka, intencija da licence inženjerima ubuduće izdaje i o odgovornosti inženjera odlučuju komisije koje obrazuje ministar nadležan za poslove građevinarstva, prostornog planiranja i urbanizma, Inženjerskoj komori Srbije punu podršku u očuvanju nezavisnosti struke dala su strukovna udruženja Srbije i Evropske unije.\nStav Inženjerske komore Srbije i strukovnih udruženja je da je neophodno napraviti zakonsko rešenje kojim Komora kao strukovno udruženje mora da bude slobodna u donošenju svojih odluka i da nosi punu profesionalnu odgovornost za svoje postupke, što predstavlja odraz slobodnog demokratskog društva.\nPismo podrške Saveza građevinskih inženjera Srbije mozete pogledati ovde.\nPismo podrške Udruženja likovnih umetnika primenjenih umetnosti i dizajnera Srbije mozete pogledati ovde.\nPismo podrške Udruženja urbanista Srbije mozete pogledati ovde.\nPismo podrške Stomatološke komore Srbije, Lekarske komore Srbije, Farmaceutske komore Srbije, Komore Biohemičara Srbije i Komore medicinskih sestara i zdravstvenih tehničara Srbije možete pogledati ovde.\nPismo podrške Udruženja Inženjera Beograda možete pogledati ovde.\nPismo podrške Inženjerske inicijative za regionalnu saradnju možete pogledati ovde.


Državljanin Bahreina izručen iz Srbije stigao u Manamu - Društvo - Dnevni list Danas\nPočetna » Vesti » Društvo » Državljanin Bahreina izručen iz Srbije stigao u Manamu\nDržavljanin Bahreina osuđen za „dela vezana sa terorizmom“ izručen je iz Srbije, saopštilo je danas Ministarstvo unutrašnjih poslova Bahreina, uprkos upozorenju suda Evropske unije za ljudska prava.\nAhmed Džafar Mohamed Ali u ponedeljak je izručen uprkos odluci Evropskog suda za ljudska prava u kojoj se navodi rizik od „torture“ u Bahreinu koji je redovno optužen za političku represiju i kršenje ljudskih prava, saopštila je nevladina organizacija Bahreinski institut za prava i demokratiju sa sedištem u Londonu.\nVlasti Bahreina su Mohameda Alija (49) vratile u zemlju zahvaljajući „koordinaciji i komunikaciji sa prijateljskom zemljom“ putem međunarodne kriminalističke policije (Interpol), navodi se u saopštenju ministarstva unutrašnjih poslova te zemlje.\nMohamed Ali je osuđen u odsustvu na tri doživotne kazne i dodatnih deset godina zatvora zbog „dela u vezi sa terorizmom počinjenih između 2012. i 2015. godine“, dodaje se u saopštenju.\nBeogradski centar za ljudska prava saopštio je u ponedeljak da je državljanin Bahreina od novembra prošle godine bio u pritvoru u Srbiji, iako je pred nadležnim organima u postupku za izručenje izrazio nameru da traži azil u Srbiji tvrdeći da mu u državi porekla preti opasnost od mučenja, političkog i verskog progona.


Hezbolah negira susret partijske delegacije sa šefom egipatske bezbednosti – Zavera\nHezbolah je odbacio informacije portala Intelligence Online da je direktor egipatske obaveštajne službe Abas Kamel (na slici) posetio Bejrut i razgovarao sa rukovodstvom Hezbolaha o krizi u Libanu, situaciji u Siriji, te odnosu sa Hamasom i palestinskim frakcijama.\nVisoki zvaničnik Hezbolaha demantovao je objavu francuskog veb sajta o sastanku sa egipatskom delegacijom navodno u cilju održavanje primirja u Pojasu Gaze preko veza sa palestinskim otporom. Partijski zvaničnik Hezbolaha je rekao da je „vest potpuno lažna, i da egipatski ministar bezbednosti nije posetio južna predgrađa Bejruta.“\nIntelligence Online danas je objavio izveštaj u kom se navodi da je „egipatski šef bezbednosti Abas Kamel posetio južno predgrađe Bejruta i sastao se sa delegacijom Hezbolaha 10. jula i 12. avgusta“. Kako se navodi na sajtu, do sastanka je došlo nakon što je egipatski ambasador u Libanu pripremio sastanke sa zvaničnikom Hezbolahove Jedinice za vezu i koordinaciju, Vafikom Safom, te da je „Kamel razgovarao sa rukovodstvom Hezbolaha o krizi u Libanu i situaciji u Siriji… i razgovarali su o odnosu Hezbolaha sa Hamasom i palestinskim frakcijama.”\nU izveštaju stoji da je „Kamel uveravao rukovodstvo Hezbolaha u spremnost Egipta da deluje kao garant primirja u Gazi“, naglasivši da su „novu strategiju Egipta razvili Kamel, ambasador u Vašingtonu Moataz Zahran i Fajez Abul-Naga, savetnik egipatskog predsednika za spoljne poslove.” Prema izveštaju, „cilj nove egipatske strategije je da pomogne Hezbolahu u održavanju mira u Gazi“.\nValja napomenuti da su egipatske vlasti prethodno obavestile palestinsku stranu o „zatvaranju prelaza Rafa, počevši od ponedeljka, u oba smera“. S tim u vezi, izraelski mediji su izvestili da su događaji od prošle subote blizu granice pojasa Gaze „osramotili egipatskog posrednika nakon što je obećao mir Izraelu“. „Ovo je velika sramota za Egipćane i njihovu posredničku ulogu. I već večeras je stigla kazna za Hamas, jer je Egipat najavio zatvaranje prelaza Rafa,“ rekao je novinar izraelskog radija Kan.\nTagovi:Izrael, Palestina, Egipat, direktor, Hezbolah, sastanak, delegacija, Gaza, partija, Bejrut, primirje, pojas\nIdeologija, novac, sujeta... Kako ubediti običnog čoveka da postane doušnik?


!/Draginja Vuksanović Stanković o Rezoluciji: Ovo je pečat na istinu, a to je genocid / Radio Sarajevo\nFOTO: AA/Draginja Vuksanović - Stanković\n17. 06. 2021. u 22:29:00 F.V.\nDraginja Vuksanović - Stanković, predsjednica Kluba SDP-a u Skupštini Crne Gore, izjavila je za Radiosarajevo.ba da večerašnje usvajanje Rezolucije o genocidu u Srebrenici doživljava kao veliki civilizacijski iskorak za Crnu Goru.\n"Ovo je pečat na istinu. A istina je da je u Srebrenici izvršen genocid! Sav civilizacijski svijet mora se suočiti sa tom istinom. I upravo ovo glasanje je pečat toj istini", kazala je Vuksanović - Stanković\nOna smatra da "samo sa ovakvim glasanjem CG može i mora ići naprijed".\nTakođer, uputila je poruku, kako je kazala, narodu Bosne i Hercegovine.\n"Čitav crnogorski narod koji baštini građanske, multietničke, evropske, civilizacijske vrijednosti uvijek je bio i biće i uz narod Bosne i Hercegovine i Majke Srebrenice", dodala je.\nKomentirajući odnose na crnogorskoj političkoj sceni prije i nakon usvajanja Rezolucije, Vuksanović – Stanković je naglasila da od dolaska nove vlasti postoji jedna vrlo neprirodna situacija, koja se nikada nije desila u političkoj historiji.\n"A to je da Vlada CG koju je izglasala vladajuća većina ne podržava tu vladu i konstanto je ucjenjuje s raznim zakonima. Noćas smo se suočili s činjenicom da je nakon glasanja za smjenu gospodina Vladimira Leposovića (dosadašnji ministar pravde i ljudskim prava Crne Gore) koji relativizovao genocid u Srebrenici, što je zgrozilo cijeli civilizacijski svijet, Demokratski front rekao da će bojktovati parlament. Dakle, mi i dalje imamo podjelu u Crnoj Gori", zaključila je Vuksanović – Stanković.\nTagovi: Draginja Vuksanović Stanković Crna Gora Srebrenica genocid rezolucija


Marko Nikolić pružio šansu bolesnoj devojčici da živi - VOM\nNaslovnaVestiDruštvoMarko Nikolić pružio šansu bolesnoj devojčici da živi\nMarko Nikolić pružio šansu bolesnoj devojčici da živi\npetak, 3. avgusta 2018 : 23:45\nFitnes stručnjak i motivacioni govornik Marko Nikolić (31) iz Vranja za 20 dana uspeo je da pretrči oko 1.000 kilometara od Niša, gde živi i radi, do Atine i na taj način animirao ljude da prikupe novac za lečenje jednogodišnje Teodore Cvetanović koja boluje od autoimune bolesti.\nOvaj mladi čovek, nezapamćenim podvigom pružio je šansu bolesnoj devojčici da živi. Podsećamo da je Marko u ovaj humanitarni podvig koji je nazvao „Trka nade“ uz motivacionu poruku koja je pratila ceo njegov put „Možeš“, krenuo iz Doljevca 15. jula, prelazivši dnevno oko četrdesetak kilometara.\nNe želim ništa da pišem, samo pustite ton….\n由 Marko Nikolic 发布于 2018年8月3日周五\nDa je Markov podvig i te kako pokrenuo ljude da budu humani, svedoči i činjenica da je potreban novac od oko 60 000 evra, prikupljen još pre dolaska u Atinu, ali je Marko nastavio da trči kako bi prikupio novac za lečenje sportskog novinara iz Niša Aleksandra Nikolića koji boluje od leukemije.\nMarkov podvig izazvao je veliko interesovanje medija ne samo iz Srbije, već i iz Makedonije i Grčke.\nPo svemu sudeći, ovo je jeste kraj jedne humane misije ali i početak nečeg novog jer kako Marko kaže „ovo je priča koja nema kraja, borba tek sledi, spreman sam za nove izazove, želim da probijam granice mogućeg“.\nPrethodni tekstLjiljana Antić na čelu Zdravstvenog centra u Vranju\nSledeći tekstVranjanac stradao u saobraćajnoj nesreći u Makedoniji


Dragan Đurić odlazi iz Partizana! – Nadlanu.com\nDragan Đurić odlazi iz Partizana!\nObjavljeno 30. jan 2014. / 08:59:26\nFudbalski klub Partizan uskoro će ostati bez predsednika, budući da je prvi čovek kluba Dragan Đurić odlučio da se povuče.\nOn je svoju odluku već saopštio najbližim saradnicima, a ta informacija će biti obelodanjena u narednih nekoliko dana, kad bi trebalo da se održi sastanak Upravnog odbora.\nNajuže rukovodstvo crno-belih, koje čini takozvani Sekretarijat, juče je zasedalo u Humskoj i razgovaralo o ovome, mada niko o tome ne želi javno da govori. Štaviše, sve izgovoreno, makar i nezvanično, svodi se na uvijenu formu, po kojoj niko od njih nije želeo da poteže pitanje Đurićeve smene, već su očekivali da se on sam dotakne tog pitanja.\n” Dragan Đurić je nedavno izašao iz pritvora i trebalo je da prođe određeno vreme kako bismo konkretno počeli da pričamo o aktuelnim temama. Niko od nas nije želeo da poteže temu njegovog odlaska iz kluba, već smo čekali da on to sam spomene, jer smatramo da je tako najpoštenije” kaže sagovornik Kurira, ne želeći da potvrdi, ali ni da demantuje da se o tome pričalo baš juče.\nĐurić je u utorak uveče na stadionu razgovarao s grupom navijača Partizana, a po sopstvenom priznaju, više se uopšte ne meša u pitanja vezana za prelazni rok i odlazak igrača, pa sve ukazuje da uskoro odlazi iz Humske.\nZA SVE VOZAČE: 40 osnovnih saobraćajnih pravila


Nevolja nikada ne dolazi sama, aerozagađenje i Covid-19 - Eko Forum Zenica\nPublished by Eko Forum on 04/02/2021 04/02/2021\nVeć na samom početku globalne pandemije počela su se pojavljivati istraživanja i studije koji povezuju povećan broj oboljelih i smrtnih slučajeva od Covida-19 u regionima gdje je zrak zagađeniji.\nIspitivanja iz Kine, Engleske, SAD, Njemačke, Holandije i Italije pokazala su da pojačano aerozagađenje može da utiče na povećanje broja oboljelih, ali i na povećanu smrtnost od Covida-19. Ispitivanje u Njemačkoj pokazalo je da rast koncentracije PM10 čestica povećava smrtnost oboljelih od Covida-19 koji imaju preko 80 godina, i to 30% kod muškaraca i 35% kod žena.\nKada se ovi podaci uporede, dolazi se do zaključka da aerozagađenje povećava smrtnost od Covida-19 u svetu za 15%, a u Evropi za 19%. Kao što je već navedeno, glavni činilac aerozagađenja su čestice prašine, a porast njihove koncentracije od jednog mikrograma po kubnom metru povećava smrtnost od Covida-19 za 11%.\nNa kraju treba istaći da će COVID-19 u jednom trenutku biti prošlost ali da zagađenost zraka ne smije ostati stara “normalnost”. Pravovremena reakcija podrazumijeva da se mjere za unapređenje kvaliteta vazduha uvrste u javne politike i planove oporavka od COVID-19 pandemije u skladu s obavezama iz Zelene agende za Zapadni Balkan, koje su sve države prihvatile.\nTags: Covid-19Ujedinjeni Balkan za čist zrakZagađenje zraka


VOJSKA, ŠTA TO BEŠE? | Za media\nU vreme agresije NATO na našu zemlju 1999. Godine, Vojska Jugoslavije je u svom redovnom sastavu imala preko 100.000 aktivnih vojnika a po potrebi mogla je računati na preko 400.000 rezervista. Vojska je bila podeljena na tri armijske oblasti koje su u svom sastavu imale oko 70 brigada raznih tipova (pešadijskih, mehanizovanih, motorizovanih, oklopnih itd.). Oklopne jedinice Vojske Jugoslavije imala nešto preko 1000 tenkova, 800 oklopnih borbenih vozila i preko 3700 raznih artiljerijskih oruđa. Tenkovske jedinice su raspolagale sa starih sovjetskih T-55 , nešto oko sovjetskih tenkova T-72 i komada domaćih tenkova jugoslovenskog poreklaM-84. Kopnena vojska je raspolagala sa preko 500 borbenih vozila pešadije M-80 i oko 200 oklopnih automobila i transportera. Artiljerijsku podršku pružali su minobacači kalibra 60, 82 i 120 mm, topovi i haubice kalibra 105, 122, 130, 152 i 155 mm kao i višecevni bacači raketa kalibra 128 mm.Ratno vazduhoplovstvo i protivvazdušna odbrana (RV i PVO) je potpuno nasledila zastarele materijalno-tehničke resurse JNA. Ukupno je pred početak bombardovanja u inventaru bilo oko 240 aviona i 128 helikoptera. Protvvazduhoplovna odbrana je uključivala kombinaciju raketa velikog dometa za pokrivanje i odbranu većih formacija i teritorija, srednjeg i kratkog dometa kao i artiljerijskih jedinica namenjenih trupnoj PVO. Vojska Jugoslavije je nasledila i radarske i izviđačke komponente bivše JNA, inkorporirane u centar VOJIN. Svaka armijska oblast je imala vojne aerodrome a po potrebi, u slučaju ratnih dejstava koristili su se i civilni aerodromi. Lovačka avijacija je do početka bombardovanja bila u izuzetnom lošem stanju, sa isteklim resursima i u neophodnosti generalnog remonta. Takvo stanje se naročito odrazilo na uspeh u borbenim dejstvima tokom NATO bombardovanja. U inventaru protivvazdušne odbrane nalazili su se topovi 20, 30 i 40 mm, sistemi S-125 Neva i 2K12 Kub, kao i moderniji prenosni lanseri Strela i Igla, samohodni lanseri Strela-1, Strela-10 kratkog dometa.\nU to vreme je u zemlji bilo oko 108 000 pripadnika aktivnog sastava, oko 3 000 000 raspoloživih za vojnu službu, starosti od 19 do 49 godina, od kojih je u okviru iste starosne grupe bilo čak 2 300 000 sposobnih za vojnu službu. Rezervni sastav sa određenim vojnim asporedom iznosio je preko 400 000 pripadnika, a tokom perioda agresije, podignut je na oko 750 000 ljudi. Vojno sposobnim su se smatrali stariji od 19 godina, a vojni rok je bio obavezan i trajao je 12 meseci. Samo na Kosovu je u vreme agresije bilo preko 192 000 vojnika pod oružjem, što je respektabilna vojna snaga. Sa ovakvim vojnim potencijalom, Zemlja se potpuno uspešno oduprla vojnoj agresiji NATO od 78 dana, ne pretrpevši gotovo nikakvu značajnu štetu na vojnom planu. Ovakav uspeh, postignut je ne samo zahvaljujući brojnosti i opremljenosti već prvenstveno zahvaljujući prvoklasnoj obučenosti i visokoj motivisanosti njenih pripadnika, kao i rezervnog sastava naravno.\nOružana sila Republike Srbije, koja prema Ustavu R Srbije ima zadatak da brani zemlju od oružanog ugrožavanju spolja i izvršava druge zadatke ustanovljene odgovarajućim zakonima koji proističu iz Ustava danas se zove Vojska Srbije. Nastala je sprovođenjem reformi iz Vojske Srbije i Crne Gore, a sa reformama je započeto još ranije, odmah po nastupanju petooktobarskih promena 2000. godine. Promene po NATO standardima počele da se sprovode u vojsci od 2003. godine dok je i dalje postojala državna zajednica Srbija i Crna Gora. Stvarnom stanju u oblasti odbrane, dobrim je delom doprinela državna politika vođena posle petooktobarskih zbivanja sve do 2012. godine. Takva politika je, inače, vođena pod velikim uticajem i pritiscima SAD i EU, o čemu svedoči i činjenica da su na čelu Ministarstva odbrane postavljani ljudi bez posebnih kvalifikacija iz ove oblasti. Iz ove perspektive, najstrašnije urušavanje Vojske započelo je kada je na mesto ministra odbrane bio postavljen Boris Tadić. Broj aktivnih pripadnika je inicijalno smanjen odlukom Narodne Skupštine Republike Srbije na 78 000 ljudi, da bi nastavio tokom godina (sada bez skupštinske odluke), da se smanjuje prvo na 38 000, da bi danas dostigao smešnih 24 000 pripadnika. Zajedno sa tim, došlo je i do smanjenja broja tenkova i drugih oklopnih vozila. Tenkovi tipa T-55 su povučeni iz upotrebe do 2008. godine iako kompanija Jugoimport ima program za modernizaciju ovih tenkova tako da Srbija danas poseduje 212 tenkova tipa M-84 i 60 komada sovjetskih T-72. Srbija je takođe rashodovala i sve samohodne protivavionske sisteme ZSU-57. Činovi i oznake na uniformama pripadnika vojske Srbije su reformisani po NATO standardima. Potpuno neorganizovano i suviše rano se pristupilo uvođenju civilnog služenja vojnog roka, čime je država dodatno pogoršala i poremetila pozicije Vojske i srozala njen ugled. Insistiranje na potpunoj profesionalizaciji Vojske Srbije, dovelo je do smanjenja njenog operativnog sastava ispod svakog minimuma. Dobrovoljno služenje vojnog roka je uvedeno 2011. Godine. Da je ova politika vođena sasvim pogrešno, najbolje ukazuje činjenica, da su, u odnosu na Vojsku Srbije, skoro sve zemlje u okruženju superiornije, uključujući tu čak i Albaniju (o čijoj su se vojnoj moći kod nas decenijama pričali vicevi). Hvalisanja naših ministara, da smo najjača vojna sila u regionu, ispala su nažalost potpuno neosnovana. Za ovo vreme uništeno je našoj zemlji it e kako poterebno naoružanje, naravno bez kupovine novog, savremenijeg. Rashodovana su, uništena i u staro gvožđe otišla značajna ispravna i upotrebljiva borbena sredstva i vojna oprema. Posebnu štetu su pretrpele oklopno-mehanizovane, artiljerijske, protivvazdušne, inžinjerijske i još neke jedinice. Isečeni su svi tenkovi T-55 koji su, kao staro gvožđe, završili na otpadima, baš kao i veliki broj artiljerijskih oruđa klasičnog tipa (top 130 mm, protivtenkovski top T10 i T12), koja bi, da to nije učinjeno još uvek mogla biti u borbenoj upotrebi. Da za ovakav postupak nije bilo ni jednog opravdanog razloga, govore činjenice da se navedeni tipovi tenkova i artiljerije i danas nalaze u naoružanju brojnih zemalja, koje imaju i najsavremenija sredstva.\nPosebnu priču predstavljaju inžinjerijske jedinice koje su bez malo potpuno uništene. Prema nekim izvorima, prodato je ili rashodovano na desetine skela, mostova i pontona, amfibijskih vozila. Rashodovane su stotine vučnih vozova, vozila za izvlačenje, teških radnih mašina i stotine teških kamiona svih vrsta. Kod inženjerije je takođe bilo više stotina raznih vrsta čamaca, a sve ovo bi, da nije bilo ovog urušavanja, predstavljali nemerljivu pomoć u spasavanju i evakuaciji ljudi u područjima zahvaćenih katastrofalnin poplavama i klizištima ili snežnim vejavicama i drugim prirodnim katastrofama. Takođe svake godine, zbog nedostatka vojne obuke, izostane obučavanje hiljada vozača i radnika na teškim mašinama, što je bio redovan izvor školovanja ovog profila kadrova u našoj zemlji.\nPotpuno neshvatljivo je i uništenje lakog prenosnog sistema protiv vazdušne obbrane Strela – 2M do poslednjeg komada. Namenjen borbi protiv niskoletećih aviona i helikoptera, ovaj raketni sistem se i danas nalazi u naoružanju više od 60 armija u svetu. Vojska Savezne Republike Jugoslavije odnosno njena naslednica Vojska Srbije, imala je više od 1000 ovih sistema. Ministar odbrane Boris Tadić, na zahtev Sjedinjenih Američkih Država, tokom priprema napada na Irak uništio je sve Strele, do poslednjeNa taj način, Republika Srbija je ostala bez najsavremenijih sredstava za borbu protiv niskoletećih avona i helikoptera, a Protivvazdušna odbrana Srbije je time bila dotučena.\nJoš veća je šteta što su prerano i u najboljim godinama penzionisani brojni veterani iz prethodnih ratova i borbi protiv OVK i NATO . Tako su najveštiji, najhrabriji i najiskusniji oficiri, visoko profesionalni i vrhunski školovani, jednostavno odstranjeni iz vojske, kao da je neko znao da se njihovim uklanjanjem neverovatno smanjuje borbena gotovost i efikasnost.\nGledano iz današnje perspektive, Vojska Srbije je, u svakom pogledu višestruko inferiornija u odnosu na Vojsku iz vremena NATO agresije, koja je bila sposobna da se u svakom pogledu odupre eventualnoj agresiji bilo kakvim snagama zemalja u okruženju.\nIpak, najteži, smrtni udarac Vojsci Srbije, nanet je uvođenjem profesionalizacije i ukidanjem regrutnog sistema i redovnog služanja vojnog roka.\nO snazi, tačnije nedostacima mirnodopskog sastava Vojske Srbije, dosta govori njeno brojno stanje koje danas ne predstavlja ukupno veću formaciju od jedne ojačane pešadijske divizije. Od ukupno 28 000 pripadnika profesionalne Vojske, ubrajajući tu i civilna lica na službi u vojsci, gledano kroz broj profesionalnh vojnika, nemaju više od 11.000 ljudi. Ostatak su oficiri, podoficiri, službenici i namešteniki, uz predviđenu „aktivnu rezervu“ od 2.000 ljudi. Pri eventualnoj potrebi da Srbija, pozove svoju ratnu armiju, a u slučaju neposredne ratne opasnosti i ratnog stanja, pokazalo bi se da Srbija nažalost, nema rezervni sastav. Ovo iz najjednostavnijeg razloga što se u rezervu ne mogu pozivati ljudi koji nisu prošli kroz vojnu obuku, odnosno bez redovnog služenja vojnog roka. U Zakonu o Vojsci Srbije se navodi da rezervni sastav čine „oficiri, rezervni podoficiri i vojnici u rezervi“. Posle usvajanja Odluke o ukidanju vojnog roka u rezervnom sastavu naći samo malobrojni isluženi profesionalni vojnici, koji zbog godina starosti, odnosno po sili zakona završavaju aktivnu službu u profesionalnoj vojsci.\nZbog toga, čak i mnogo razvijenije zemlje od nas, ne dozvoljavaju sebi da se oslanjaju samo na profesionalnu vojsku. Sa druge strane, čitav operativni sastav je svrstan u četiri pešadijske, jednu artiljerijsku i jednu specijalnu brigadu. Ovo su kompletne vojne snage sa kojima bi Srbija mogla da se brani u slučaju neke eventualne vojne agresije. Do ovakvog stanja su doveli zagovornici ukidanja vojnog roka, koje većini patriotski orijenisanih građana izgleda kao najblaže rečeno jako loše, mada ne bi bilo preterano da se kaže i katastrofalno. U svakom slučaju stanje u Vojsci Srbije ukazuje na krajnje pogrešne procene i neprofesionalnost onih koji pokušavaju da to pravdaju.\nIstorija nas uči da uvek treba imati u vidu da su do sada od strane brojnih zemalja postojale, a postojaće i u buduće, aspiracije prema delovima teritorije Republike Srbije. Takvih primera zaista ima na pretek. Recimo samo da bi jedan od primera bio i zagovaranje stvaranje takozvane „Prirodne Albanije“, odnosno Velike Albanije u čiji sastavu bi ušli i delovi Srbije (opštine Preševo, Bujanovac i Medveđa, a u nekim varijantama čak i Vranje). Sporno je i nedovršeno razgraničavanje sa Republikom Hrvatskom, tendencije za odvajanjem Raške oblasti i Vojvodine iz sastava Srbije, kao i područja Dimitrovgrada i Bosiljgrada sa pripadnicima bugarske nacionalne manjine.\nImajući sve prethodno rečeno u vidu, kao i potpuno odsustvo pripadnika vojske na ogromnim delovima teritorije R. Srbije odnosno gotovo nikakvu pokrivenost teritorije vojnim jedinicama, postavlja se pitanje mogućnosti odbrane njene teritorije od bilo kakve potencijalne agresije. Imajući u vidu lokacije postojećih brigadnih delova, veliki broj delova države nije uopšte posednut. Tako zaposedanje teritorije od strane agresora, bilo sa koje strane, ne bi bio nikakav problem.\nZbog toga, čak i kada bi prihvatili pretpostavku da opasnost po suverenitet Srbije danas ne postoji, treba imati u vidu da se planovi odbrane ne prave na osnovu trenutnog stanja međunarodne zajednice. Odbrambene snage se razvijaju i grade na osnovu dugoročnih procena. Povodom daljeg pravca razvoja Vojske Srbije, danas postoje dva sasvim oprečna mišljenja kako u stručnim krugovima, tako i u javnosti. Sa jedne strane, nalaze se zagovornici “modernog , demokratskog društva”, koji sui z razloga koje ćemo kasnije navesti protivnici obaveznog služenja vojnog roka i naravno oni drugi, koji se svim silama zalažu za njegovo ponovno uvođenje.\nTokom istorije, i u srednjevekovnim državama, vojsku je uglavnom služilo samo plemstvo, a ostali samo dobrovoljno, odnosno za novac i privilegije. Francuska revolucija je započela modernu praksa obaveznog služenja vojnog roka. Obaveza stupanja u vojsku običnog naroda, uvedena je, kada je ova zemlja morala da brani svoju novu republiku od stranih sila koje su pokušavale da sruše režim u kome običan čovek upravlja državom. Kako je vreme prolazilo a talas demokratskih revolucija se širio tako su i sve ostale evropske i svetske države polako prihvatale novu praksu. Posebno je to došlo do izražaja u dva svetska rata, kada je sam opstanak zavisio od toga koliko ljudi možete da mobilišite.\nDanas, još samo mali broj zemalja (posebno u Evropi), zadržao je obavezno služenje vojnog roka, a razlozi za to su brojni. Zagovornici ukidanja obaveznog vojnog roka, najčešće se pozivaju na demilitarizaciju društava, smanjeni broj ratova, prigovor savesti, poštovanje ličnih sloboda, pritisak javnosti, opšti pad “discipline” i samim tim i smanjeni odziv regruta i vojnih obveznika. Ide se čak do toga, da se obavezno služenje vojnog roka smatra “prinudnim ropstvom” kojim se krši osnovno ljudsko pravo, pravo na slobodu. Mnogi uticajni političari u Srbiji brane ovaj stav, pa je tako u javnosti objavljeno mišljenje bivšeg ministra odbrane gospodina Dragana Šutanovca (u čijem je mandate najviše i urađeno na “reformi Vojske Srbije”, do onoga kako danas izgleda), koji tvrdi da Srbija nije vojno ugrožena.\nGospodin Šutanovac recimo tvrdi, da je više je nego očigledno da sve moderne zemlje sveta imaju profesionalne vojske i da te vojske na najbolji način odgovaraju savremenim izazovima, rizicima i pretnjama. Ono o čemu eventualno može da se razgovara jeste da se poveća kontingent na dobrovoljnom služenju vojnog roka, ali nikako da se vraća regrutni sastav, jer bi to bio korak unazad u bezbednosnom i svakom drugom smislu, takođe ističući, da je našoj vojsci svakako neophodna modernizacija. Po mišljenju bivšeg ministra, Postoje samo “asimetrične pretnje, kao što je terorizam, koje se ne tretiraju povećanjem oružanih jedinica vojske, već adekvatnim odgovorom bezbednosnih službi pre svega, a onda policijom”. Njegovo mišljenje je da Srbija nije vojno ugrožena, a da o tome i na taj način pričaju oni koji ne razumeju potrebe savremenog sveta. Ono što je po njemu neophodno da se uradi je modernizacija, da se kupi novo, savremeno naoružanje, a to ne zavisi od Ministarstva odbrane, već od stanja u privredi.\nSa druge strane, postoji i ne baš mali broj zemalja u Evropi ali i širom sveta, koje i ne pomišljaju da ukinu redovno služenje vojnog roka iako predstavljaju primere demokratskog uređenja i visokog nivoa ličnih sloboda. Danas u Evropi nema drugih zemlja, osim Velike Britanije i Belgije koje odbranu zasnivaju samo na profesionalnoj vojsci. Daleko moćnije države od Srbije, kao što su Austrija, Švajcarska, Nemačka, Francuska, Italija, Grčka, Danska, Norveška, Estonija, Litvanija, čak i daleki i nikada ne ugrožavani Brazil, ali i neke od najmoćnijih na svetu, kao što su Ruska i izraelska, i mnoge druge, osim profesionalne vojske, imaju i sistem regrutacije i redovno služenje vojnog roka. Treba reći da je sasvim prirodno i naša najnovija Strategija odbrane Republike Srbije, još uvek orijentisana na povratak ratne armije, iako se Odlukom o ukidanju služenja vojnog roka, usvojenoj u Skupštini Srbije, taj se strateški dokument na neki način odbacuje.\nNaša Strategija odbrane navodi da su osnovni resursi odbrane zemlje ljudski i materijalni factor, a da te ljudske resurse čini demografski potencijal Srbije koji je sposoban i obučen za uključivanje u sistem dbrane. Tu treba reći da je Republika Srbija u poslednjih deset godina od ukidanja obaveznog služenja vojnog roka, propustila da obuči 10 x 105 000 ljiljada ljudi, koji bi mogli danas da se aktivno uključe u odbranu zemlje u slučaju potrebe. Zajedno sa vojnom obukom stvaran j e i brojni kadar civilnih zanimanja, kao što su vozači, mehaničari, pekari, kuvari, frizeri. Tokom obuke, uređivani sui građeni putevi, saobraćajnice, nasipi….. Zbog toga se sasvim ispravno nameće pitanje: kako je moguće obezbediti potrebnu brojnu veličinu ljudskih resursa neophodnih za odbranu, isključivim oslanjanjem na profesionalnu vojsku, ukoliko se služenje vojnog roka ne uvede ponovo.\nRazloga za obavezan vojni rok ima više a osnovni je naravno to, što Vojska Srbije nije više sposobna za odbranu kao što je bila, jer joj je višestruko smanjena je borbena gotovost, a samim tim naravno i odbrambena moć države. Treba imati u vidu i učešće i značaj Vojske u rešavanju vanrednih situacija izazvanih elementarnim nepogodama.\nUz to nikako ne treba iz uma ispustiti i ono najvažnije, a to je da mladi ljudi u najvažnijoj fazi prve zrelosti propuštaju ono što je generacijama pre njih bila najvažnija škola života – vojničku. Potpuno je nepotrebno naglašavati koji su sve pozitivni aspekti služenja vojnog roka i koliko to pomaže u stvaranju zdravih, snažnih, odgovornih i sposobnih mladih ljudi, koji se jednom za uvek prekale kroz obuku, rad i sportske aktivnosti. Jednostavno treba reći da Srbija mora ponovo da neguje rodoljublje i patriotizam, i da uvek sa ponosom brani svoju državu. Srbija je slobodarska zemlja, navikla da se bran ii da uvek bude samo svoja, a to danas mladi ljudi prepoznaju ponovo, što pokazuju i nedavne ankete na populaciji 25-ogodišnjaka, od kojih više od 55% želi da služi svojoj otadžbini.\nNovinar revije "Kalibar"\nPročitaj više o Boris Vojvodić


Dan hraniteljstva u Miloševcu kod Velike Plane - Izazov\nDan hraniteljstva u Miloševcu kod Velike Plane\nRadio-televizija Srbije 17. maja 2019. 16:28\nU istom kolu deca iz Miloševca i njihovi vršnjaci iz hraniteljskih porodica. U ovom selu kod Velike Plane tako je već decenijama. Miloševac je poznat po hraniteljstvu a u mnogim porodicama ono se prenosi generacijama.\nTatjana Petrović, jedna od hraniteljica iz Miloševca, kaže da je to radila i njena baka koja je odgajila tridesetak mališana.\nMnoga deca, koja su stasala u hraniteljskim porodicama, često su se vraćala u Miloševac. Ali i kada ih život odnese na različite strane, svoje hranitelje ne zaboravljaju, niti oni njih.\n"Svaka žena kada rodi dete, onog trenutka kada ga rodi, ona verovatno s tim olakšanjem ne oseća ništa drugo. Ali, već sledeći dan oseća strepnju, oseća strah da li će sa detetom biti sve u redu", kaže Dragica Tanasković. "E, sa tom strepnjom i tim strahom da li će sa detetom biti sve u redu, rađa se i ta ljubav koja postaje neraskidiva između hraniteljice i deteta."\nDan hraniteljstva okupio je u Miloševcu hranitelje iz cele Srbije. Iako su iz različitih krajeva, priče su im uvek iste: hraniteljstvo je pre svega ljubav.\nBiti hranitelj je jedno dobro delo, kaže Dragana Medić iz Smedereva:\n"Pružiti ono što dete nije imalo u svojoj biološkoj porodici. I onaj ko to radi iz ljubavi, to je jedno neopisivo osećanje."\nU Jadranskoj Lešnici kod Loznice hranitelji su bili toliko vezani za decu koju odgajaju da su im ostavili kući, ili im pomogli da je naprave, a neke su i usvojili, kaže Milovan Marković.\nU Miloševcu je i Centar za porodični smeštaj i usvojenje, ustanova koja okuplja hranitelje i sarađuje sa njima.\n"Mi danas faktički imamo vrlo malo domova za decu", ističe Sofija Lukić, direktorka Centra za porodični smeštaj i usvojenje u Miloševcu. "Danas imamo oko šest hiljada dece u četiri hiljade hraniteljskih porodica u Srbiji."\nSedamnaesti maj je i Međunarodni dan porodice. Generacije dece koja su iz različitih razloga ostala bez svoje biološke porodice, porodičnu ljubav pronašla su u hraniteljskim.\nPokreti „Živim za Srbiju“ i Levijatan predali izbornu listu\nRIK: Proglašena izborna lista ‘Sergej Trifunović Pokret…\nPokreti „Živim za Srbiju“ i Levijatan predali izbornu…\nOni slave dva rođendana, hvala porodicama koje su im poklonile nov…


Još dva dana otvoren konkurs za mlade, za Vojvođane do 23. juna - Mladi na selu\nSamo 200 do 300 poljoprivrednika dobiće pomoć iz republičke agrarne kase, najviše 1,2 milion dinara\nJoš dva dana ostalo je mladim poljoprivrednicima da se prijave na konkurs kojim im država daje do 1,2 milion dinara. Kako je ovaj konkurs pompezno najavljivan kao veliki državni projekat kojim će se poljoprivrednicima mlađim od 40 godina pomoći da ostanu ruralnim područjima i razviju biznis, intersovanje je od prvog dana ogromno, međutim valja znati da će, imajući u vidu ukupan budžet za ovu meru, podršku dobiti mali broj onih koji su se prijavili.\nI sam ministar poljoprivrede Branislav Nedimović potvrdio je nedavno da će pomoć dobiti 200 do 300 mladih iz ruralnih područja, ali je naglasio da je ovo samo proba i da će narednih godina biti više para za to.\n-Ove godine ćemo podeliti oko 200 do 300 grantova za mlade, u zavisnosti od zahteva. Ovo je pilot projekat, do sada ovakvih projekata nije bilo u Srbiji, kazao je on.\nNaglasio je da su konkursom za podsticaj mladim poljoprivrednicma ove godine postavljeni “kvalitetni temelji za buduće vreme”.\nPodsetimo, konkurs je otvoren do 8. maja ove godine. Podsticaji se utvrđuju u iznosu od 75 odsto vrednosti prihvatljive investicije umanjene za iznos sredstava na ime poreza na dodatu vrednost, u skladu sa zakonom kojim se uređuju podsticaji u poljoprivredi i ruralnom razvoju, odnosno posebnim propisom kojim se uređuje raspodela podsticaja u poljoprivredi i ruralnom razvoju.\nI Pokrajina daje sto miliona dinara\nVojvođanski mladi poljoprivrednici moći će da za pomoć iste vrednosti konkurišu još neko vreme – do 23. juna.\nPokrajinski sekretarijat za poljoprivredu, vovoprivredu i šumarstvo, naime, raspisao je isti konkurs - za podršku mladima u ruralnim područjima na teritoriji AP Vojvodine u 2017. godini.\nCilj konkursa je demografska obnova ruralnih područja Vojvodine radi podsticanja ostanka mladih u njima, odnosno njihovog povratka iz gradova. Konkursom je predviđeno podsticanje razvoja i unapređenja primarne poljoprivrede, proizvodnje i prerade poljoprivrednih proizvoda.\nMaksimalni iznos sredstava koji može da ostvari jedan korisnik po ovom konkursu iznosi 1.200.000 dinara, a minimalan 500.000 dinara, odnosno 75 odsto iznosa vrednosti investicije bez PDV.\nPravo da konkurišu imaju fizička lica i preduzetnici koji na dan podnošenja zaheteva imaju više od 18, a manje od 40 godina i upisani su u Registar poljoprivrednih gazdinstava kao nosioci posle 01.01.2016. godine. Podnosilac mora imati prebivalište na teritoriji lokalne samouprave AP Vojvodine. Takođe ne sme biti korisnik sredstava po nekom drugom osnovu za istu namenu.\nKonkurs je otvoren do utroška sredstava, a najkasnije do 23. juna. Korisnicima je na raspolaganju ukupno 100.000.000 dinara.\nUto 06 Jun, 2017 07:01\nTagovi: konkurs dinara kojim godine koji sredstava vrednosti godina vojvodine dana iznos korisnik podsticaja odnosno pomoć


Èetiri aplikacije koje vam mogu pomoæi da zaštitite iPhone od hakera - B92.net\nIzvor: B92, Nezavisne sreda, 28.11.2018. | 18:22\nZna se ki je lider u smart-foniji, pa iPhone!\n(Zoric, 30. novembar 2018 16:59)\nSmartphone tipa android-iphone-(mrtvi)winphone je spyware sam po sebi\n(kaboom, 30. novembar 2018 16:00)\nAndroid je virus sam po sebi\n(Ingwar, 29. novembar 2018 12:17)\n(Luka, 28. novembar 2018 21:36)\nAplikacija ne može zaštititi telefon od hakera\n(Nebojša, 28. novembar 2018 20:28)\nJa ovako ne struèan,što bi se reklo laièki,smatram da su sve to gluposti,da ne kažem, obièno zamlaæivanje.\n(iv, 28. novembar 2018 20:00)\nkome su to i kada upali u bilo koji apple uredjaj? Koji je to virus koji moze da ucini bilo sta iphonu? findemyphone je inace na samom telefonu prisutan i nije istina da je nizno imati bilo koji drugi apple uredjaj vec se moze upravljati i sa obicnog winos racunara...informacije, informacije, dezinformacije\n(Vladimir, 28. novembar 2018 19:58)


Klub planinara Zrenjanin, u saradnji sa Sportskim savezom grada Zrenjanina, i uz podršku kompanije „Gomex“, organizuje manifestaciju „Dan pešačenja“, koja će biti održana u Zrenjaninu, u subotu, 11. septembra. Manifestacija će biti organizovana pod sloganom „Korak bliže zdravlju“.\nKako najavljuju organizatori, zajednički skup učesnika i grupni polazak biće organizovan na Trgu dr Zorana Đinđića, u zavisnosti od trenutne epidemiološke situacije. Planirano je da pojedinci i grupe dolaze u periodu od 9 do 11 časova, u manjim grupama i na adekvatnom rastojanju.\nUčesnici po svom nahođenju mogu samostalno preći celu ili samo deo staze.\nKuda će učesnici sve proći\nPROČITAJTE JOŠ: Nova kolekcija muških odela stigla je u renomirani butik “Samsara” (Foto)\nStaza je kružne dužine oko osam kilometara, a po sopstvenoj želji se može skraćivati. Podloga je tvrda, delom betonsko – asfaltna, delom zemljana.\nPlanirano je da se na otprilike polovini staze napravi odmor za učesnike pešačenja.\nManifestacija i kampanja „Dan pešačenja“ predstavlja centralnu ovogodišnju akciju u koju će biti uključeno više od 100 klubova i organizacija Planinarskog saveza Srbije. Odvijaće se paralelno gotovo u celoj Srbiji. Prethodnih godina akcija je okupila više od 17.000 ljudi u 68 gradova i opština.\nTagovidan pešačenja Klub planinara Zrenjanin slobodno vreme Sportski savez grada Zrenjanina


Diplomatske izjave dižu tenzije na Balkanu\n09 novembar, 2017\nArhiva - Položaji ukrajinske vojske u blizini Donjetska, istočna Ukrajina, 25. avgust 2016. Izjave ukrajinskog ambsadora u Srbiji o dobrovoljcima iz Srbije koji se bore na strani proruskih znaga na istoku Ukrajine pokrenule su niz diplomatskih reakcija između dve zemlje.\nU diplomatskim krugovima u Srbiji poslednjih dana je vrlo živo, a ambasadori i izaslanici različitih zemalja u svojim izjavama zastupaju različite stavove i viđenja o situaciji u zemlji. Pre nekoliko dana ukrajinski ambasador Oleksandr Aleksandrovič izjavio je da Moskva koristi Srbiju i srpski faktor da destabilizuje Balkan i uništi Evropu. U intervjuu za BIRN, Aleksandrovič je kao destabilizujuće akcije Rusije na Balkanu naveo da "Rusija obučava srpske plaćenike da ubijaju Ukrajince", posle čega je ambasador pozvan na razgovor u Kijev.\nU izjavi za Glas Amerike, Markijan Lubkivski, karijerni diplomata i koordinator ukrajinskog pokreta Pravda pozvao je na smirivanje tenzija i početak razgovora između dveju zemalja. Lubkivski, koji je službovao u Srbiji i na Zapadnom Balkanu, rekao je kako bi dve zemlje trebalo da razgovaraju na temu srpskih boraca na istoku Ukrajine, ali i mnogim drugim.\n"Mislim da je izjava Aleksandroviča bila previše emotivna i nije došla u pravo vreme. Smatram da je zadatak ambasadora da sačuvaju odnose dve zemlje najboljim mogućim, a okolnosti za Srbiju i Ukrajinu nisu kritične," kaže dugogodišnji diplomata.\nOvakva pitanja između dve zemlje treba da se rešavaju diplomatskim kanalima i Ukrajina i Srbija moraju što pre održati bileteralne konsultacije na kojima bi učestvovali predstavnici ministarstava inostranih poslova, ali i bezbednosnog resora, preporuka je koju je i zvanično dao Lubkivski.\nOd kako je Rusija 2014. anektirala Krim, desetine srpskih nacionalista borili su se ili se bore na strani pro-ruskih separatista u Ukrajini, a neki od njih su prema navodima cnogorskih vlasti umešani i u prošlogodišnji pokušaj puča u ovoj zemlji. Srbija je inače usvojila zakon koji sankcioniše učešće njenih građana u oružanim konfliktima na teritoriji drugih država i za to delo je zaprećena kazna zatvora do 10 godina. Međutim, mali broj onih koji su se borili u Ukrajini je i procesuiran. Ovi paravojnici su po povratku u zemlju sa tužilaštvom uglavnom postizali dogovor o priznanju krivice u zamenu za blažu kaznu.\nMnogi od njih, poput četničkog vojvode Bratislava Živkovića koji je u Lugansku komandovao jedinicom od tridesetak ljudi ili bivšeg novinara Radomira Počuče koji je u Donjecku pripadao takozvanom Husarskom puku Jovan Šević, imaju i svoje profile na društvenim mrežama gde postavljaju statuse i fotografije iz ratnog područja.\nUprkos nesređenim odnosima, Srbija nije priznala rusku aneksiju Krima, a zvanični Kijev nije priznao nezavisnost Kosova. Osim ovog, kako se ovde ocenjuje, braka iz računa, odnosi dve zemlje su daleko od dobrih.\nTrgovinska razmena i investicije su razmerno niske, a zvanični Beograd, od Narandžaste revolucije 2004. godine nije jasno formulisao politiku prema zbivanjima u ovoj zemlji, delom zbog nedostatka interesa, a delom zbog trgovinskih i političkih odnosa sa Moskvom koja je na Ukrajinu gledala kao na interesnu sferu. Ukrajina je inače važna za Zapadni Balkan, delom zbog toga što ruski gas do Srbije i regiona dolazi preko Ukrajine, a delom i zato što su vojnici iz Ukrajine učestvovali u mirovnim misijama na Balkanu, pa i na Kosovu gde su dugo bili stacionirani u srpskoj enklavi Štrpce.\nZvanični Beograd je oštro reagovao na navode ukrajinskog ambasadora. Prvo je državni sekretar Ivica Tončev izjavio da se sve aktivnosti ambasadora Ukrajine u Srbiji svode na pokušaje narušavanja odnosa Srbije sa Rusijom, te istakao kako će, ukoliko ukrajinski diplomata i dalje bude izlazio izvan okvira Bečke konvcencije, Minisratsvo biti prinuđeno da preduzmemo korake "uobičajene u ovakvim slučajevima".\nNakon što je šef diplomatije Pavlo Klimkin povukao Aleksandroviča na konsultacije, a potom osudio učešće Srba u konfliktu u njegovoj zemlji, oglasio se njegov srpski kolega Ivica Dačić koji je poručio da Beograd želi da ima dobre odnose sa Ukrajinom, ali ne može da dozvoli da bude kolateralna šteta ili žrtva međunarodnih relacija.\n"Ono što se trenutno dešava najočitiji je primer direktnog ruskog pritiska i delovanja meke moći krugova iz Moskve u Srbiji. Putem tabloida i ruskih eksponenata na našoj političkoj sceni, veštački je kreirana atmosfera u kojoj Srbiji neko preti ili daje ultimatum," kaže Vlade Radulović iz Atlantskog saveta.\nLubkivski je pak odbacio teze da Srbija vodi diplomatski rat sa Ukrajinom.\n"Ne vidim smisla da bi Srbija sa Ukrajinom vodila diplomatski rat. Mi imamo neprijatelja koji nas je napao na istoku zemlje - Rusku Federaciju, ali mislim da nije dobro da stvaramo još neprijatelja i da otvaramo drugi front," kaže Lubkivski.\nRazgovori su neophodni, kako kaže ukrajinski diplomata, da bi razmotrili sva pitanja na kojima treba da rade, počevši recimo sa državljanima Srbije koji ratuju na istoku Ukrajine. To su pitanja koja se ne rešavaju preko izjava i obostranih napada, objašnjava Lubkivski.\nU prilog tome da ima prostora za smirivanje tenzija, on navodi i izjavu predsednika Srbije Aleksandara Vučića koji je rekao da je" važno da se spusti lopta u odnosima između Srbije i Ukrajine".\n"Nemam informaciju da će ukrajinski ambasador biti smenjen, ali jasno je da ima prostora da se ne smenjuju ambasador nego da se vrate odnosi dve zemlje u normalano stanje. Smenjivanje ambasadora je poslednja opcija," kaže Lubkivski.\nNi Radulović ne veruje da će Ukrajina smeniti svog ambasadora i kaže da je prilično siguran da će uprkos svemu, ova zemlja nastaviti da pruža podršku Srbiji.


Izvor: Akta.ba 15.03.2018\nDobropoznata sarajevska kompanija Inside furniture & interior design-Ećo company može da se pohvali novitetima unutar samog dizajna i razvoja, ali i planom za novim upošljavanjem.\n"Pratimo trendove, imamo dosta noviteta za ovu godinu, a za sezonu april i maj najavljujemo dizajnirani tapacirani namještaj, dizajnerska rješenja kada su u pitanju kuhinje, te nove materijale po čemu smo mi i prepoznatljivi", za poslovni portal Akta.ba rekao je Suad Ećo, generalni direktor Inside furniture & interior design-Ećo company.\nTakođer, rade i na novom upošljavanju, a trenutno imaju potrebu za upošljavanjem novih 30 radnika, jer ne mogu odgovoriti na sve zahtjeve klijenata.\n"Često, znamo reći da je veći problem nešto proizvesti i napraviti, nego ga prodati. Za potrebe tržišta, radili smo na obuci i educiranju naših uposlenika, prije svega edukaciju kadra koji nama nedostaju, kao što su CNC operateri, CNC programeri, stolari. Uspjeli smo zakoružiti tehnološke investicije unutar fabrike, tako da sada mogu reći da smo prilično dobro tehnički osposobljeni da odgovorimo na sve zahtjeve naših klijenata", ispričao je Ećo.\nKaže da mu je drago što tržište konstantno raste, te da na neki način treba odgovoriti na sve zahtjeve tržišta, i to, kako savjetuje, „prije svega kroz jedan kontiunirani rast i razvoj, kako firme, tako i uposlenika."\n"Sigurno možemo reći da našu profesionalnu ljestvicu dižemo za još jedan veći nivo, a to je da našim klijentima zaista pružimo jednu vrhunsku uslugu, vrhunski proizvod za neke prihvatljive cijene. U odnosu na uvozne dizajnirane proizvode, mi smo itekako konkurentni, a što se tiče kvaliteta, mi nimalo ne zaostajemo za kvalitetnim talijanskim rješenjima", dodao je Ećo.\nKaže da je veoma bitno to što na području cijele BiH klijenti postaju sve više educirani. Ističe da tome u prilog ide i pristup elektronskim medijima, internetu, koji daju dosta mogućnosti.\n"Tako je nama puno lakše raditi i plasirati proizvode, nego prije sedam godina, kada je to tek bilo u razvoju. Danas, klijent zna šta želi, prati trendove, znaju koje su dominantne boje, materijali, zna kako to opremiti, a mi kao firma trebamo samo to najbolje upakovati i napraviti najbolji aranžman kako bi klijent bio zadovoljan", naglasio je Ećo.\nBudući da je fokus kompanije na cjelokupnom opremanju kuća, stanova, poslovnih objekata, kaže da je to posebno izraženo kod klijenata u vrijeme proljetnih radova i čišćenja domova.\n"Kod nas se početkom proljeća osjeti neka građevinska sezona i pospremanje kuće, tako da u ova prva tri mjeseca imamo dosta narudžbi, ali opet, tek u aprilu očekujemo pravu sezonu. Moram istaći da se najviše traže namještaji za dnevne sobe. Ljudi često mijenjaju ono što se najviše vidi, tako da je tu fokus, dakle na sofe, trpezarije, komode, kuhinje", ispričao je Ećo.\nNapominjemo, da je u toku sajam namještaja Interio koji se održava u Skenderiji od 14. do 18. marta, gdje su izloženi i primjerci namještaja kompanije Ećo company. Ova kompanija tokom sajma nudi 20 posto popusta na cjelokupan asortiman Inside proizvoda u izložbenom salonu, kao i popust od 15-30 posto na izložbene eksponate na sajmu Interio u Skenderiji.


17.03.2020. - 18:35\nDirektor Evrolige u intervjuu za Sport klub objasnio da postoji šansa da se opet dva ovdašnja tima nađu u eliti.\nABA liga, kao i sve nacionalne lige, izgubila je prošle godine direktnu prohodnost u Evroligu, ali je dobila čvrstu garanciju da će dobiti jednu pozivnicu u sezoni 2019/20.\nSve do prekida tekuće sezone zbog pandemije virusa korona, Partizan je odlično "gurao" u Evrokupu i uz svoju čelnu poziciju ABA lige stekao realnu šansu da se i kroz međunarodno takmičenje dokopa elite.\nPošto su pravila takva da osvajač Evrokupa sigurno ide u Evroligu, a da će u društvo najboljih otići i finalista ako Valensija ne bude igrala Top 8, postavlja se pitanje šta će se dogoditi za licencom namenjenoj ABA ligi?\nOdgovor na to pitanje je u razgovoru za "Sport klub" dao izvršni direktor Evrolige, Edvard Skot.\n"Pravila licenciranja Evrolige za sezonu 2020/2021. uključuju tri specijalne pozivnice, a jedna od njih rezervisana je kao prioritet za prvaka ABA lige. Ako šampion ABA lige nije Partizan, a Partizan bude šampion ili vicešampion Evrokupa i tako se direktno plasira u Evroligu za 2020/2021, postoji mogućnost da sledeće sezone dve ekipe iz Jadranske lige učestvuju u Evroligi", rekao je Skot za Sport Klub.\nPoslednji put, ABA liga je imala dva predstavnika u sezoni 2014/15, kada su iz regiona igrali Cedevita i Crvena zvezda.\nSa druge strane, u ovom trenutku košarka nije u prvom planu zbog ugroženog zdravlja ljudi širom sveta. Sport je stao na velikom delu planete, uključujući i Evropu, gde je do daljeg odložena i Evroliga.\nPostavlja se pitanje - kako će i da li će takmičarska 2019/20 uopšte biti nastavljena.\n"Naš trenutni plan jeste da održimo fajnal-for Evrolige u Kelnu u ranije planiranom datumima. Ipak, ako bude potrebno, tu temu ponovo ćemo otvoriti u zavisnosti od razvoja situacije sa koronavirusom na evropskoj teritoriji”, rekao je Skot i naglasio da se trenutno ne razmatra otkazivanje takmičenja.\n"Naš cilj jeste da na ovaj ili onaj način dobijemo šampione Evrolige i Evrokupa, na koji god to bio način. Takođe, naši pravilnici ne uzimaju u obzir modifikacije postojećih formata takmičenja. Zato ćemo, u zavisnosti od razvoja situacije, sesti za sto zajedno sa klubovima i doneti odluku kako će se tačno i gde sezona završiti", dodao je visoki funkcioner Evrolige.


Otvoren je centar za sport i rekreaciju „25.majˮ - Fondacija Srpski legat\n22 nov 2017 MK\nNa današnji dan, 22. novembra 1973. godine, u Beogradu je svečano otvoren Centar za sport i rekreaciju 25. maj.\nIako je ideja o njegovoj izgradnji nastala 1961. godine, prvi temelji su podignuti tek deceniju kasnije, da bi izgradnja bila završena za manje od godinu dana. Smešten je u podnožju Beogradske tvrđave, na mestu nekadašnjeg Đačkog kupališta.\nMada je prvenstveno bio namenjen deci i omladini, otvoren je povodom održavanja Svetskog prvenstva u plivanju i vaterpolu, koje se te 1973. godine održavalo u našoj prestonici. Ovaj sportski kompleks, koji se sastoji od hale sa plivačkim bazenom, otvorenim sportskim terenima, garderobama, igralištima i terenima za rekreaciju, administrativnog bloka i restorana, jedno je od najzanimljivijih dela domaće posleratne arhitekture i najznačajnijih ostvarenja arhitekte Ivana Antića, za koje je dobio mnoge nagrade, među kojima je i Oktobarska nagrada Beograda.\nOd 2006. godine, ovaj sportski centar više ne nosi svoj prvobitni naziv, već se zove po bivšem vaterpolisti – Milan Gale Muškatirović.


KINGSTON UHS-I U3 MicroSDHC 32GB V30+ Adapter SDCG2/32GB Go - Idealno.rs\nPočetna / Foto / Memorijske kartice i čitači / Secure Digital (SD) / KINGSTON UHS-I U3 MicroSDHC 32GB V30+ Adapter SDCG2/32GB Go\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za KINGSTON UHS-I U3 MicroSDHC 32GB V30+ Adapter SDCG2/32GB Go i izberi najbolju. Secure Digital (SD) iz kategorije Memorijske kartice i čitači je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda KINGSTON UHS-I U3 MicroSDHC 32GB V30+ Adapter SDCG2/32GB Go i vidi da li ti odgovara ili pogledaj druge proizvode brenda KINGSTON. Opis i tehnički podaci proizvoda KINGSTON UHS-I U3 MicroSDHC 32GB V30+ Adapter SDCG2/32GB Go se mogu razlikovati od onih u internet prodavnici u kojoj obavljaš kupovinu. KINGSTON UHS-I U3 MicroSDHC 32GB V30+ Adapter SDCG2/32GB Go je dostupan u prodavnici Beta Komerc, ComTrade Shop, DIjaspora.shop, Dr Techno, Duocom, Gigatron, Ina, Jakov Sistem, Kliklak Racunari, List computers, Monitor.rs, novicomp po ceni, koja je navedena pored svakog prodavca u meniju "Prodavnice".\nGarantne uslove za KINGSTON UHS-I U3 MicroSDHC 32GB V30+ Adapter SDCG2/32GB Go proveri u prodavnici u kojoj nameravaš da obaviš kupovinu. Slika za KINGSTON UHS-I U3 MicroSDHC 32GB V30+ Adapter SDCG2/32GB Go je simbolična, zato se pre kupovine u prodavnici uveri da je proizvod isti.\nŠifra proizvoda KAR00469 Tip MicroSDHC Kapacitet 32GB Protok do 90MB/s (čitanje), do 45MB/s (upis) Klasa 10, UHS-I U3 Napomena Sa adapterom Upotreba 4K video, Akcione kamere, Dronovi\n1.288,46 din + troškovi dostave\n1.318,00 din + troškovi dostave\n1.320,00 din sa dostavom 1.570,00 din\n2.899,00 din + troškovi dostave\nod 1.318,00 DIN\nKINGSTON - UHS-I U3 MicroSDXC 64GB V30+ Adapter SDCG2/64GB Go\nod 1.865,62 DIN


Dodik komentarisao dešavanja u Crnoj Gori: “Narod Srpske je iz braću!” – Kakanj-X\nDodik komentarisao dešavanja u Crnoj Gori: “Narod Srpske je iz braću!”\nČlan Predsjedništva BiH Milorad Dodik izjavio je da Zakon o slobodi vjeroispovjesti i pravnom statusu vjerskih zajednica, koji je rano jutros usvojila crnogorska skupština, ne služi na čast državi koja govori da se zalaže za prava svih svojih građana, jer je tekst zakona diskriminatorski za crkvu, koja okuplja najveći broj vjernika u Crnoj Gori.\n– S obzirom da Crna Gora ima ugovore i sa Katoličkom crkvom i islamskom i jevrejskom zajednicom, ne mogu se oteti utisku da je ovaj zakon pisan i usvojen samo da se nanese šteta Srpskoj pravoslvanoj crkvi (SPC). Zbog čega se crnogorska vlast opredijelila za ovakav korak nije jasno, posebno ako se zna da je zakon direktno uperen protiv Mitropolije crnogorsko-primorske, koja je tu istu državu stvorila – istakao je Dodik.\n– Nezamislivo je da se jedan zakon, koji u imenu nosi ime sloboda, usvaja u atmosferi isključivosti i odsustva dijaloga sa onima na koje se taj zakon odnosi. Izražavam divljenje i podršku monaštvu i sveštenstvu SPC u Crnoj Gori, pravoslavnom narodu Crne Gore koji je pokazao da u Crnoj Gori još živi Njegoš, koji nam je očito za nauk ostavio poruku da je “muž čuvar žene i đeteta, a narod čuvar crkve i plemena” – istakao je Dodik.\n– Sa mjesta srpskog člana Predsjedništva BiH iskoristiću sve svoje međunarodne kontakte da svojim sagovornicima ukažem na nepravdu koja je ovim diskriminatorskim zakonom nanesena SPC u Crnoj Gori – poručio je Dodik.


Samsung GALAXY fotoaparat | PC Press\n17. septembar 2012. 10. april 2017. Voja Gašić\nNovi uređaj predstavlja kombinaciju vodećih najnovijih funkcija fotoaparata, operativnog sistema Android™ 4.1 Jelly Bean i bežične konektivnosti\nFotoaparat Samsung GALAXY su svi pozdravili kao novo rođenje tradicionalnog fotoaparata jer to je uređaj koji je predodređen da promeni način na koji komuniciramo. Ovaj uređaj predstavlja kombinaciju odličnih performansi fotografisanja, najnovijeg operativnog sistema Android™ 4.1, tzv. „Jelly Bean“ i 3G ili 4G konektivnosti uz mogućnost bežičnog povezivanja, što predstavlja revoluciju u fotografisanju.Zbog toga fotoaparat GALAXY predstavlja sledeći korak u inovacijama u oblasti kreiranja fotografija i snimaka, jer je to sasvim nov tip uređaja koji lako pruža mnogo bolje rezultate od svake kamere na smart telefonu.\nGALAXY omogućava korisnicima da prave savršene fotografije svojim objektivom sa optičkim zumom 21x osetljivim na dodir i super-osvetljenim BSI CMOS senzorom od 16M. Kreiranje fotografija profesionalnog izgleda je sada, uz Smart Pro tehnologiju, lak zadatak za svakog. Sa tom tehnologijom, korisnici mogu da biraju između niza ponuđenih scenarija koji će automatski podesiti fotoaparat tako da naprave savršenu fotografiju.\nFotoaparat GALAXY predstavlja revoluciju u oblasti fotografisanja sa svojom platformom Android™ 4.1 Jelly Bean i bežičnim povezivanjem, i to otvara ovaj uređaj za mnoštvo aplikacija, a naročito za one za uređivanje fotografija, što je savršeno rešenje za one koji žele da prave i objavljuju fotografije i video snimke visokog kvaliteta na svakom mestu i u svako vreme. Uz meni sa jednostavnim sistemom navigacije i neverovatno oštre slike, korisnici više nikada neće morati da žrtvuju kvalitet snimka ako žele da ga istog trenutka urede i podele sa drugima.\nFotoaparat GALAXY može da se pohvali velikim i preglednim displejom, LCD HD Super Clear od 4.8”(121.2mm), koji pretvara fotografisanje, uređivanje i objavljivanje fotografija u istinsko zadovoljstvo pravo sa vašeg dlana. Ovaj uređaj poseduje i opciju ‘Smart Content Manager’, inovativnu alatku za organizovanje koja inteligentno pravi foldere, označava lica, kao što čak predlaže koje slike treba da se brišu ako nemaju željeni izgled. Takođe poseduje obuhvata obiman set od 35 moćnih funkcija za uređivanje fotografija putem opcije ‘Photo Wizard’, koja omogućava korisniku da profesionalno uredi fotografije u pokretu. Uz tu i opciju ‘Movie Wizard’, korisnici će moći da jednostavno stvore i urede video snimke profesionalnog kvaliteta koristeći ekran osetljiv na dodir.\nZgodna funkcija ovog fotoaparata pod nazivom ‘Auto Upload’ automatski čuva vredne fotografije istog trenutka kada ih slikate, a u okviru oblaka putem Samsungove aplikacije AllShare. Funkcija ‘Share Shot’ takođe dopušta korisnicima da objavljuju fotografije čim ih slikaju.\nTakvu konektivnost fotoaparata GALAXY podržava procesor sa četiri jezgra koji omogućava brzo pretraživanje interneta i izvršavanje višestrukih zadataka, kao i velike brzine obrade slike bez posebnog uticaja na trajanje baterije.\nFotoaparat Samsung GALAXY – specifikacije proizvoda:\nF2.8, 23 mm, objektiv sa optičkim zumom 21x\n121,2 mm (4,77"), 308 ppi, HD Super Clear displej osetljiv na dodir\n1,4 GHz procesor sa 4 jezgra\n8 GB + memorijski ulaz : micro SDSC, micro SDHC, micro SDXC\nMP4 (Video: MPEG4, AVC/H.264, Audio: AAC), Full HD 1920 x 1080 30fps,\nSmart Pro : 10 modes (Macro, Rich Tone, Action Freeze, Waterfall Trace, Light\nTrace, Beautiful Sunset, Blue Sky, Natural Green, Silhouette, Vivid Fireworks)\nGoogle Search, Google Maps, Gmail, Google Latitude, Google Play Store, Google\nPlus, YouTube, Google Talk, Google Places, Google Navigation, Google\nDownloads, Google Chrome browser, Google Play Books, Google Play Movies\nWiFi a/b/g/n, WiFi HT40, GPS/GLONASS, Bluetooth® 4.0\n＊ Raspoloživost svih Google servisa može da varira u zavisnosti od zemlje.\nTagovi: Galaxy Camera, Samsung, Samsung Galaxy fotoaparat\n← Aplikacija Belgrade City Guide na Samsung Smart televizorima\nDeset ustanova i škola dobilo SBB besplatni internet i kablovsku televiziju →


MZZP: Saučešće porodici preminulog Trifunovića • RTK\nPovodom smrti koordinatora porodica kidnapovanih i nestalih na Kosovu Milorada Trifunovića, ministar za zajednice i povratak Dalibor Jevtić u svoje lično ime i u ime ovog Ministarstva, izrazio je saučešće porodici i prijateljima preminulog, kao i Udruženju porodica kidnapovanih i nestalih na Kosovu.\n„Duboko me je ražalostila vest o smrti Milorada Trifunovića, koordinatora Udruženja porodica kidnapovanih i nestalih na Kosovu. Gospodin Trifunović je bio dobar i hrabar saradnik, čovek izuzetnih vrlina i moralnih vrednosti koga nada u bolje sutra i trijumf pravde i istine nikada nije napustila i pored porodične tragedije i patnje za kidnapovanim bratom“, naveo je Jevtić u telegramu.\nU nastavku on navodi, da je Trifunović bio uvek iskren, istrajan i požrtvovan u pravednoj borbi za otkrivanje svih zločina, a kako kaže pogotovo istine o nestalim i kidnapovanim Srbima na Kosovu.\n„Milorad Trifunović je nažalost izgubio bitku protiv opake bolesti i to je veliki gubitak za sve ljude dobre volje kojima je stalo do istine, pravde, pomirenja i suživota na Kosovu“, rekao je Jevtić.\nVest da je koordinator porodica kidnapovanih i nestalih na Kosovu, Milorad Trifunović, preminuo danas, potvrdio je Resursni centar za nestale osobe, čiji je jedan od osnivača bio Trifunović. Saučešće su prethodno uputili američki ambasador na Kosovu, Filip Kosnet, Kancelarija za Kosovo, a potom i predsednik privremenog organa Severne Mitrovice Aleksandar Spirić.\nKS neće odustati od borbe za rasvetljavanje sudbine nestalih\nKosnet za RTK: Vašingtonski sporazum ostaje na snazi\n"Transformacija KBS-a za Srbiju apsolutno neprihvatljiva"\n"Može se očekivati otvaranje političkih tema"\nPoštovanje sudskih odluka od vitalnog značaja\nOdređeni broj navijača na utakmici Atlante i Klipersa


Mladi u akciji: Kulturni inkubator Savamala - Goethe-Guerillas\nU periodu od 21-26. septembra, nekadašnja ruina - sadašnje sedište projekta „Urban Incubator: Belgrade“ i paviljon „Španska kuća“, postaće mesto susreta mladih ljudi iz različitih evropskih zemalja. U okviru EU programa „Mladi u akciji“, studenti i članovi Goethe-Gerile iz Bosne i Hercegovine, Nemačke, Mađarske, Litvanije i Srbije fokusiraće se na kreativne akcije i intervencije sa ciljem revitalizacije ove prilično zapuštene beogradske četvrti.\nUčesnici radionica koristiće Savamalu i projekat „Urban Incubator: Belgrade“ kao model i metod za razmenu pitanja i problema koji su važni i specifični za budućnost gradova iz kojih dolaze. Gerilci iz Beograda će se truditi da podele svoja iskustva iz procesa razvoja Savamale kroz razmenu ideja i pronalaženje sličnosti i razlika između ovih različitih evropskih gradova i time unaprede zajedničku kreativnu interakciju.\nRazmena saznanja između lokalnih poznavalaca i mladih koji se sa ovom gradskom četvrti susreću prvi put postaje važno polazište, kako za buduće zajedničke aktivnosti u Savamali, tako i za novu perspektivu beogradskih Gerilaca.\nRezultati ove sedmodnevne radionice biće prikazani 26. septembra u paviljonu Španske kuće.


Iz PIC-a kazali da nedvosmisleno podržavaju daytonsku BiH, pozvali na provedbu izborne reforme - Radio Ljubuški\nIz PIC-a kazali da nedvosmisleno podržavaju daytonsku BiH, pozvali na provedbu izborne reforme\nUpravni odbor Vijeća za provedbu mira (UO PIC-a) na najstrožiji mogući način osuđuje trenutni politički diskurs u čijem centru se nalazi tzv. “mirna disolucija” Bosne i Hercegovine, a posebno konkretne korake koje čine predstavnici Republike Srpske i nositelji funkcija na državnom nivou u pravcu pregovora o razdruživanju, priopćeno je danas.\n“Uključujući osnivanje pregovaračkih timova i zagovaranje raspada zemlje putem kampanje oglašavanja na internetu. UO PIC-a je ranije naglasio da neodgovorna i razdorna retorika i aktivnosti destabiliziraju zemlju i skreću pažnju sa stvarnog posla koji lideri ove zemlje trebaju uraditi na izgradnji povjerenja i zaživljavanju vladavine prava te provedbi izbornih i ekonomskih reformi u korist svih građana”, priopćili su iz PIC-a.\nDodaju da opet cijenu plaćaju građani.\n“Nesigurnost i nestabilnost, i posljedična potreba za stalnom međunarodnom supervizijom stvarna su cijena koju plaćaju građani dok se njihovi lideri bave jalovim poslovima“.\nFokusirati se na borbu protiv pandemije\n“UO PIC-a ponovo potvrđuje svoju nedvosmislenu privrženost teritorijalnom integritetu i temeljnoj strukturi Bosne i Hercegovine kao jedinstvene, suverene države, koja se sastoji od dva entiteta, i u kojoj su sva tri konstitutivna naroda, Ostali i svi građani jednaki, te podvlači da entiteti nemaju pravo na odcjepljenje od BiH i pravno postoje isključivo na osnovu Ustava BiH“, navode u priopćenju.\nDodaju da je teritorijalni integritet BiH garantiran Općim okvirnim sporazumom za mir.\n“Teritorijalni integritet Bosne i Hercegovine zagarantiran je Općim okvirnim sporazumom za mir i međunarodnim pravom, i njena unutrašnja struktura se jedino može mijenjati u skladu sa Ustavom BiH, koji sve strane i dalje moraju u potpunosti poštovati. Stalna zapaljiva retorika, aktivnosti koje imaju za cilj disoluciju ili secesiju, te druge tvrdnje koje se odnose na prekrajanje granica predstavljaju ozbiljnu prijetnju za mir i stabilnost, te kao takve podrivaju Opći okvirni sporazum za mir. Retorika kojom se dovodi u pitanje postojanje bilo kojeg od entiteta ili referiranje na potencijal za rat je isto tako destabilizirajuća i neprihvatljiva“.\nGrađani žele kraj opasne retorike.\n“Stanovnici Bosne i Hercegovine žele da njihovi politički lideri i predstavnici prestanu sa ovom opasnom retorikom i da se umjesto toga fokusiraju na hitnu borbu protiv pandemije Covida-19, jačanje vladavine prava i provođenje ekonomskih i drugih reformi koje bi pokrenule ovu zemlju naprijed na njenom europskom putu, na koji su se svi više puta obvezali”, navedeno je danas u priopćenju UO PIC-a uz napomenu:\n“*Ruska Federacija se ne slaže s ovom izjavom”.\nMještani četiriju sela najavljuju blokadu nove ceste Stolac-Neum\nMilanović: Hrvatska će ustrajati u zaštiti prava Hrvata u BiH kao ravnopravnog i konstitutivnog naroda


Danilo – Only Records – Izdavačka kuća\nSamo me nadji\nDanilo je, što bi se reklo, klinac sa ulice Pančeva koji se zainteresovao za hip hop muziku još sredinom osnovne škole. Radio je pesme u ranim godinama u tavanu ortakove gajbe, sve je to bila igra neka. Prijavljuje se za emisiju “Ja Imam Talenat” krajem 2016. godine gde je prošao prvi krug sa pesmom “Kao 1,2,3” koja je napisana i snimljena par dana pre snimanja emisije. 2017. je prošla tiho sa samo 2 pesme “Baš k’o u priči”, izdata za mixtape “Mixtape Sa ćoška” i sa pesmom “Hipnoza”. Izbacuje “Samo me nadji” u saradnji sa najboljim ortakom, onim sa tavana i nakon 9 godine vraća se snimanju ali ovoga puta kao 23 godišnjak. Brzo nakon toga izbacuje I pesmu “Ona ne zna” koja je otprilike elektro rnb. Trep, rep, rnb izvodjač i još mnogo toga u budućnosti planira ozbiljno da se posveti muzičkoj karijeri i uskoro očekujemo jos pesama i prvi projekat.


Transparentnost i učešće javnosti u zakonodavnom procesu i procesu kreiranja politika\nNa okruglom stolu „Transparentnost i učešće javnosti u zakonodavnom procesu i procesu kreiranja politika», koji je održan u Beogradu 23. novembra 2016. godine i koji je bio prevashodno namenjen predstavnicima nevladinih organizacija širom Srbije, jedan od izlagača je bio programski direktor Transparentnosti, Nemanja Nenadić. Debatu su inače organizovali Misija OEBS-a u Republici Srbiji i Ministarstvo državne uprave i lokalne samouprave, a moderator je bio Žarko Stepanović, vršilac dužnosti direktora Kancelarije Vlade Srbije za saradnju sa civilnim društvom.\nPredstavnici MDULS, pomoćnici ministra Dražen Maravić i Saša Mogić, govorili su otvoreno o planovima tog ministarstva u vezi a ovom temom i iskustvima u dosadašnjim javnim raspravma. Posebno je bilo reči o aktuelnom nacrtu izmena Zakona o lokalnoj samoupravi, koja se jednim delom odnosi i na javne rasprave uz zanimljivu novinu (da skupština opštine bude u obavezi da sprovede javnu raspravu kada to zatraži određeni broj građana). Primož Vehar, iz Slovenije, govorio je ispred OECD/SIGMA o standardima te organizacije i iskustvima zemalja regiona.\nNemanja Nenadić je pre svega ukazao da je dobro što se razdvaja transparentnost od uključivanja javnosti, zato što proces pripreme i donošenja zakona i drugih akata može biti transparentan (sve se objavi), ali da nema ni trunke mogućnosti da u njemu učestvuje javnost. I obrnuto, mogući su primeri da pojedini predstavnici civilnog društva ili zainteresovanih strana učestvuju u procesu izrade, ali da nema transparentnosti (npr. javne rasprave o pripremljenom nacrtu). Transparentnost Srbija se zanima i za jedan i za drugi aspekt priče. Kroz aktivno učešće civilnog društva u javnoj raspravi se mogu smanjiti rizici od korupcije u zakonima, tako što će se kroz predloge otkloniti koruptivne odredbe.\nS druge strane, osvetljavanje procesa pripreme zakona i drugih odluka treba da omogući da se lakše uoči i spreči unošenje koruptivnih odredbi tokom procesa izrade. Pitanje javnih rasprava je u uskoj vezi sa lobiranjem. TS se ovom temom bavila na mnogo načina – kroz praćenje koliko se poštuju pravila o javnim raspravama na centralnom i lokallnom nivou, kroz aktivno učešće u pojedinim javnim rasrpavama o bitnim propisima, kroz ukazivanje EU i drugim međunarodnim organizacijama na nedovoljnu javnost zakonodavnog postupka, kroz predloge za poboljšanje stanja (Studija o zakonodavnom postupku, koja je objavljena u saradnji sa GIZ), kroz posebnu pažnju pojedinim pitanjima (npr. javnost postupka donošenja budžeta u međunarodnom istraživanju Indeks otvorenosti budžeta i domaćem Indeksu transparentnosti lokalne vlasti).\nNenadić je podsetio prisutne da je pitanje javnih rasprava u Srbiji tretirano i u nekoliko strateških akaa. Posebno je skrenuo pažnju na to da su probijeni rokovi iz Akcionog plana za primenu Strategije za borbu protiv korupcije u pogledu uređivanja javnih rasprava na svim nivoima. U domenu političkih obećanja, javne rasprave sada nisu dobile pažnju kakvu su imale u ekspozeu premijera iz 2014. godine. Javne rasprave su u određenoj meri i međunarodna obaveza, na osnovu preporuka četvrtog kruga evaluacije GREKO. Postavlja se i pitanje javnih rasprava u procesu izmene Ustava Srbije, kako u pogledu odredaba novog Ustava koje bi garantovale konsultativnost i javnost procesa izrade propisa, ali i odsustva pravila i dobrih iskustava prakse za javne rasprave u izradi samog Ustava. Posebno se osvrnuo i na aktuelni nacrt izmena Zakona o lokalnoj samoupravi, ukazavši da je neprimereno da standardi organizovanja javnih rasprava budu ispod onih koji već postoje na republičkom nivou (Zakon o državnoj upravi i Poslovnik Vlade), i da je glavni nedostatak predloženog rešenja o javnim raspravama to što nije uređeno na koji način se one moraju organizovati i u kojem roku, već samo za koje akte.\nGeneralno, problemi kod javnih rasprava u Srbiji su to što nema pravnog leka za slučaj da se prekrše pravila o javnim raspravama – zakon ili odluka se ne mogu osporavati zbog povrede procedure. Nema garancija da će svi predlozi biti razmotreni, što obeshrabruje učešće u javnim raspravama. Naime, nije još definisana jasno takva dužnost. Predlozi koje daju drugi učesnici u javnoj raspravi nisu vidljivi što dovodi do gubitka vremena učesnika, ali i onemogućava da se spreči unošenje problematičnih odredaba tokom same rasprave. Javne rasprave se dezavuišu i kada se akti šalju na mišljenje u međunarodne organizacije pre nego što se javna rasprava okonča i pre nego što se sabere u samoj Srbiji znanje o tome kako zakon treba da izgleda. Dalje, dešava se da u proceduru uđe nacrt zakona koji je znatno izmenjen u odnosu na tekst koji je bio na raspravi i da u toj situaciji javnost nema načina da reaguje pravovremeno (naročito ako predlog zakona bude upućen u hitnoj proceduri). Najzad, problem su međunarodni sporazumi koji imaju za efekat da se ne primene domaći zakoni u pojedinim slučajevima. Građani nemaju nikakve mogućnosti da utiču na to šta će biti ugovoreno, a pregovarači nisu ograničeni ničim osim uputstvima koje dobiju od Vlade, tako da se može desiti da se ugovori krupno odstupanje od postojećeg pravnog režima, a da se ono može sprečiti jedino neprihvatanjem celog teksta međunarodnog sporazuma.


7. VIKEND BEBA, DECE I TRUDNICA - www.025.rs\nwww.025.rs / DEČIJI KUTAK / 7. VIKEND BEBA, DECE I TRUDNICA\n7. VIKEND BEBA, DECE I TRUDNICA održaće se 14. i 15. septembra (dani vikenda) u centralnom atrijumu BIG FASHION Shopping Centra, od 10-22h.\nEdukativni program na 7. Vikendu beba, dece i trudnica podržaće Udruženja patronažnih sestara i babica Srbije, demonstacijom prve nege novorođenčeta i škole za trudnice i roditelje.\nTakođe, svi zainteresovani će imati priliku i mogućnost da se konultuju sa stručnjacima i dobiju korisne informacije iz oblasti pedijatrije, ginekologije, nutricionizma, stomatologije, psihofizičke pripreme trudnica, logopedije, matičnih ćelija, dermatologije i korektivne gimnastike. Sve zainteresovane trudnice i porodilje, koje imaju pravne nedoumice, imaće mogućnost da se posavetuju o svojim pravima.\nSve ovo, i još mnogo toga očekuje vas na 7. VIKENDU BEBA, DECE I TRUDNICA, a u cilju\npromocije zdravog, srećnog i sigurnog odrastanja i uspešnog roditeljstva.\nOrganizatori događaja EVENT 1to1 i BIG FASHION Shopping Centar.\nTags: bebe, deca, sedmi vikend, trudnice\nPrelistavanje dnevnih novina za 7. septembar 2019. godine\nKarticama plaćeno više od 4.000 taksi, naknada i poreza, ali u 14 opština koriste samo keš


MIHAJLOVIĆ: Ne znam ko su kandidati za premijera, nismo blizu Šapića | Ekspres.net\nPotpredsednica vlade i funkcionerka Srpske napredne stranke (SNS) Zorana Mihajlović izjavila je danas da ne zna ko su kandidati za premijera nove vlade, niti za ministre, kao i da joj se ne čini da je SNS blizu koalicije sa Aleksandrom Šapićem.\nNa pitanje kako komentariše to što je premijerka Ana Brnabić izjavila da je ona jedna od dvoje kandidata iz SNS za mesto premijera u novoj vladi, kao i da je ta stranka bliža koaliciji sa Šapićem, Mihajlović je kazala da ne zna broj kandidata za predsednika vlade i da se o tome nije raspravljalo na zvaničnim sednicama Predsedništva, a bilo ih je nekoliko, kao i da ne zna ko su kandidati za ministre, kao i to da li su bliži jednoj ili drugoj koaliciji.\nPovezane vesti - BRNABIĆ: Dva su kandidata za premijera, ja sam jedan od njih\nMihajlović je kazala da će odluka o tome ko će biti predsednik vlade i član zavisiti od odluka Predsedništva, odnosno glavnog odbora SNS, na predlog predsednika Srbije i SNS.\n"Imajući u vidu šta smo razgovarali na sednici Predsedništva, ne izgleda baš da smo tako blizu koalcije sa Šapićem. Ali, kako god, končacna odluka će biti doneta na organima naše stranke i onda ćemo moći da razgovaramo", rekla je Mihajlović.\nPovezane vesti - Brnabić: Vučić ozbiljno razmišlja o koaliciji sa Šapićem\nNavela je da stoji iza toga da nova vlada mora da bude mnogo efikasnija i da veruje da svi tako misle.\n"Verujem da svi tako mislimo, da naša vlada mora da bude mnogo efikasnija i sposobnija, iskusnija i obrazovanija i da imamo još bolju vladu u odnosu na vladu koja je sada već tehnička, u svakom resoru - od resora koji ja vodim do bilo kog drugog resora", rekla je ona.\nZorana Mihajlović SNS Aleksandar Šapić Ana Brnabić koalicija


Laguna - Bukmarker - „Logične pobune“ u Nišu - Knjige o kojima se priča\nNiška promocija antologije savremene srpske poezije „Logične pobune“ biće održana u petak 27. maja od 18 sati u Maloj sali Niškog kulturnog centra.\nNa promociji će govoriti priređivač antologije Stevan Bradić i autori i autorke čija je poezija deo ovog izdanja: Branislav Živanović, Jelena Anđelovska, Dejan Kanazir, Bojan Vasić i Goran Živković.\nZbirka poezije nove pesničke generacije „Logične pobune“ predstavlja izbor iz stvaralaštva četrnaest savremenih autora, koji je priredio Stevan Bradić, docent na Katedri za komparativnu književnost u Novom Sadu, aktivan kritičar i predavač.\nPoezija se piše i čita, deli i cirkuliše, govori i izvodi, pogotovo izvan klasičnih tokova, možda više nego ikada pre, primećuje Stevan Bradić. On smatra da je poezija novijih generacija jednako dobra kao i u ma kom drugom periodu, a možda i bolja od, recimo, poezije pisane tokom devedesetih godina.


U proleće 2004. godine grupa entuzijasta iz Zaječara , okuplјena oko ideje da se sačuvaju uspomene i železnička tradicija u ovom delu Srbije , osnovala je Klub lјubitelјa timočkih pruga. Prioritet entuzijasta, predvođeni Petrom Aranđelovićem, Dragomirom Dejanovićem i Branislavom Ićitovićem bio je očuvanje uspomene na prugu uskog koloseka koja se od Zaječara dolinom Crnog Timoka i dalјepreko brda i planina crnorečja probijala do paraćinske kotline. Da bi se uživalo u prirodnim lepotama predela kroz koje je prolazio „Ćira“ i da bi se sačuvala uspomena na „parnjaču“, železničke stanice, skretnice, vodonapojnike, lјude koji su održavali prugu, probijali tunele, gradili železničke mostove,“ organizuju se pešačke ture sa idejom da se obiđu sve pruge uskog koloseka na području Timočke krajine.\nVremenom je ova ideja dobijala sve više pristalica, tako da su sada ta druženja, uz obilazak železničkih znamenitih objekata u ovom kraju prepoznatlјivo obeležje Kluba, kaže predsednik Kluba Petar Aranđelović. Klub je učestvovao i u organizovanju raznih izložbi, od lokalnih do internacionalnih, pomagao pozorištu „Zoran Radmilović“, „Narodnom muzeju Zaječar“, uspostavio saradnju sa brojnim sličnim organizacijama. Posebno je važan rad na osposoblјavanju dva objekta, koja su data Klubu na korišćenje. Reč je o vagonu nekadašnjeg motornog voza, koji je dobijen 2005. godine od Sekcije za vuču vozova i zgradi železničke stanice Vratarnica, koju je Klubu ustupila Sekcija za saobraćajne poslove Zaječar. Ideja je da se vagon pretvori u železnički muzej, a zgrada adaptira za potrebe Muzejsko-turističkog kompleksa „ŽS Vratarnica“. Klub je, inače, sakupio veliki broj starih dokumenata, fotografija, delova odeće i opreme koji su se koristili na železnici. Želјa im je i da grad Zaječar ukrase parnom lokomotivom koja je saobraćala na prugama istočne Srbije, a koja se trenutno nalazi u Nišu.